Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 1028

n) A belsõ közös módú hibalehetõségeket a hardver és szoftver architektúra diverz megoldásaival az ALARP elv szerint minimalizálni kell olyan mértékig, ami még az egyszerûség elvével és a biztonsági funkciót megvalósító rendszer belsõ folyamatainak áttekinthetõségével összhangban van. 5.101. Ha egy valamilyen funkcióra kiválasztott elem önmagában is programozott, de a program gyárilag beégetve csak a hordozó hardverrel együtt létezik (firmware) és készen kapható, valamint az adott feladatban a tervezési specifikációnak megfelelõ, változatlan tulajdonságokkal, módosítás nélkül felhasználható, akkor ezt a rendszerelmet hagyományos irányítástechnikai elemként kell kezelni. Csak olyan gyárilag beégetett szoftver eszköz használható, amelyet nagy sorozatban, ellenõrzött körülmények között gyártanak, és mint eszköz megfelelõ referenciával rendelkezik. 5.102. A számítógép alapú rendszer négy komponensét külön-külön kell tervezni, figyelembe véve a határfelületekre érvényes specifikációt, és a komponens életciklusának jellegzetességeit. A négy komponens a következõ:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes